VS000599
Datum: 1992-09-29T01:00:00.000+01:00
datum_sodbe_i_stopnje: 1998-06-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: izredno hudi primeri
odskodnina: 15200000 SIT
opombe: II Ips 356/99. Reviziji tožene stranke je bilo delno ugodeno glede tožnikove soodgovornosti za škodni dogodek (s 60 zvišana na 70 odstotkov). Glede višine odškodnine odločitvi sodišča prve in druge stopnje nista bili spremenjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Kot kolesar je bil poškodovan v prometni nesreči - trčenje z motornim vozilom.

## Poškodba

Udarnina možganov, zlom leve nadlahtnice, izpah leve ključnice, številne odrgnine po obrazu, podpluto raztrganino na bradi, zlom I. rebra na levi strani in več odrgnin na obeh kolenih; desna polovica telesa mu je ohromela.

## Telesne bolečine

2500000 SIT Tožnik je bil približno 3 tedne v nezavesti in možno je, da je delno občutil bolečine, kar je bilo razvidno iz njegovega obnašanja, ko je izražal močan nemir. Potem, ko se je zbudil iz nezavesti, je trpel hud glavobol približno teden dni, nato dva do tri tedne glavobol srednje jakosti, nato stalen blag glavobol 6 tednov. V nadaljevanju je še dva meseca trpel pogost blag glavobol, nato pa menjajoče se zmerno pogoste in poredke blage oziroma zmerne bolečine. Občasen blag do srednje močan glavobol občuti tožnik tudi še sedaj. Poleg glavobolov je tožnik občutil tudi bolečine tudi v levi polovici ramenskega obroča ter obeh levih okončinah, zlasti levem kolku in levem kolenu. 3 tedne je trpel srednje močne bolečine v predelu levega ramenskega obroča, leve nadlahti ter prsnem košu. Več mesecev je trpel občasne srednje močne bolečine v vseh sklepih leve zgornje in spodnje okončine, zlasti ob fizioterapiji, te bolečine se mu bodo pojavljale tudi še v bodoče. Pri odmeri odškodnine je bilo upoštevano, da tožnik glede na invalidsko upokojitev in bližajočo se starostno upokojitev ne bo z obsojem bolečin obremenjen na delovnem mestu.

#### Hospitalizacija

Dvakrat je bil hospitaliziran na kirurškem oddelku, na nevrokirurškem oddelku, na internem oddelku in v zavodu za rehabilitacijo.

#### Nevšečnosti med zdravljenjem

Dobival je transfuzije, infuzije in injekcije. Uporaba invalidskega vozička.

## Strah

600000 SIT Primarnega strahu ni doživljal, saj se zaradi dolgotrajne nezavesti dogodka ne spominja. Ko se je prebudil iz nezavesti, pa je trpel močan sekundarni strah, saj je videl, da je zelo resno poškodovan in utemeljeno se je bal za življenje. Ta strah je trajal v hudi obliki nekaj dni, nato je prešel v srednje močnega, istočasno se je razvijala depresija. Pri tožniku bo ostal strah pred vožnjo z invalidskim vozičkom na določenih mestih, saj je tožnik vezan na stalno uporabo invalidskega bozička.

## Zmanjšanje življenjske aktivnosti

11000000 SIT Pri tožniku je v bistvu prišlo do katastrofalne škode. Njegove življenjske sposobnosti so v tolikšni meri spremenjene in omejene oziroma uničene, da je to vplivalo na spremembo celotnega načina njegovega življenja ter kakovosti tega. Med številnimi trajnimi posledicami so tudi naprimer ohromelost leve polovice telesa, pri tem je zgornja okončina bolj prizadeta in povsem neuporabna, z motnjo pozornosti vidnega polja levo. Tožnik je trajno vezan na uporabo invalidskega vozička, ugotovljena je bila posttravmatska epilepsija, zaradi katere mora stalno jemati zdravila in jih bo moral tudi v bodoče. Trajna posledica so občasni glavoboli in bolečine v raznih sklepih, zlasti levih okončinah ter depresija. Trajna posledica je tudi bistveno zavrta gibljivost v levem kolku in levem kolenu. Zaradi navedenih posledic je po ugotovitvah izvedencev splošna življenjska sposobnost tožnika vključo z zmožnostjo za delo zmanjšana za 100%.

## Skaženost

1100000 SIT Tožnik je prisiljen trajno uporabljati invalidski voziček. Tožnik ima tudi nekoliko povešen levi ustni kot, leva zgornja okončina mu visi ob telesu, leva spodnja pa je malo rutirana navzven in stoji lahko le ob opori na berglo. Zaradi depresije se mu je tudi spremenil videz obraza.

---

ZOR člen 200, 203